Stevns Klint
<s>Stevns Klint je obalna litica 6 km od grada Store Heddingea, južno od Kopenhagena, Danska.</s><s>Poznata je po činjenici da od svih mjesta na svijetu najjasnije prikazuje granicu između geoloških era mezozoika i kenozoika, tačnije između njihovih perioda krede i paleogena (K-PG).</s><s>Na lokalitetu je vidljiv izuzetan fosilni zapis, koji pokazuje potpuni niz faune i mikrofaune koji ucrtava oporavak nakon masovnog izumiranja.</s>

<s>Geološka istorija 
Lokalitet pruža dokaze o udaru asteroida koji se dogodio na kraju perioda krede, prije oko 66 miliona godina, na meksičkom poluostrvu Jukatanu, kod današnjeg sela Chixulub gdje se nalazi krater.</s><s>Po nazivu sela, krater i asteroid su nazvani Chixulub.</s><s>Procjenjuje se da krater ima 180 kilometara  u prečniku i 20 kilometara u dubinu.</s><s>To je druga najveća potvrđena udarna struktura na Zemlji, i jedina čiji je vršni prsten netaknut i direktno dostupan za naučna istraživanja.</s>

<s>Krater su otkrili Antonio Camargo i Glen Penfield, geofizičari koji su tražili naftu na poluostrvu Jukatanu tokom kasnih 1970-ih.</s><s>Kroz kontakt sa Alanom R. Hildebrandom 1990. godine, Penfield je dobio uzorke koji su ukazivali da se radi o osobini udarca.</s><s>Dokazi o porijeklu kratera uključuju šokirani kvarc, anomaliju gravitacije i tektite u okolnim područjima, na osnovu čega je geolog Alvarez postavio tezu o izumiranju dinosaura.</s>

<s>Datum udara poklapa se sa granicom krede-paleogena (obično poznata kao granica K–Pg ili K–T).</s><s>U maju 2010. grupa od 41 naučnika, je nakon 20 godina rada, objavila u časopisu Science Journalu, da je objašnjenje za masovno izumiranje 50% biljnih i životinjskih vrsta na Zemlji, među njima i dinosaura, katastrofa nastala nakon udara golemog asteroida Chicxulub.</s>

<s>Svjetska baština 
Stevens Klint, zbog svojih izuzetnih fosilnih zapisa, je 2012. godine upisan na UNESCO-ov popis mjesta svjetske baštine.</s><s>Litica je duga 14,5 km, nepravilne obalne topografije.</s><s>Postoji prekid duž litice, na kojem se nalazi aktivni kamenolom, zbog čega je lokacija serijsko vlasništvo.</s><s>Litice su izložene prirodnim procesima erozije mora, a na plažama su erodirani i srušeni blokovi.</s><s>Dio litice prema kopnu nije ugroženo.</s>

<s>Dio baštine su i dva napuštena kamenoloma i tuneli koji su se koristili u vojne svrhe, što baštinu čini raznovrsnijom.</s><s>Stevns Klint je veoma značajan u smislu svog prošlog, sadašnjeg i budućeg doprinosa nauci i čini ove vrijednosti dostupnim široj globalnoj zajednici u cjelini.</s>

<s>Izvori</s>

<s>Svjetska baština u Danskoj
Geografija Danske</s>

